Diari Oficial de la Generalitat Valenciana


Sumari del DOGV 6431, del 04-01-2011 (2010/13706)

Notificació de la sentència dictada en el judici de desnonament per falta de pagament número 993/2009.
------------------------------------------------------------------------------------------------------

### Dades del document

Número de DOGV
:   6431

Data del DOGV
:   04-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13679


Organisme emissor
:   Jutjat d'Instrucció número 2 de Dénia

Tipus de document
:   Edicte

Notificació de la sentència dictada en el judici de desnonament per falta de pagament número 993/2009. [2010/13699]  
Dénia, 8 de gener de 2010  
Lidia Paloma Montaño, magistrada jutgessa del Jutjat d'Instrucció número 2 de Dénia (antic mixt número 4), he vist i oït les actuacions de judici de desnonament per falta de pagament i reclamació de rendes seguides en aquest Jutjat amb el número 993/2009, a instàncies d'Edda Elisabeth Janke, contra Verónica Haberl Fries, en nom del rei, dicte la següent sentència:  
Antecedents de fet  
Primer. L'actor ha formulat una demanda de judici verbal de desnonament contra el demandat, que ha fonamentat en els fets i fonament de dret que va considerar pertinents. Concloïa sol·licitant que, amb els tràmits legals previs, es dictara una sentència que declarara procedent el desnonament del demandat de la finca arrendada, i que l'advertira de llançament si no la desallotjava dins del termini que la llei estableix, amb la imposició a aquest de les costes del judici.  
Segon. Una vegada admesa a tràmit la demanda es va disposar convocar les parts a judici verbal, citant-les hi. El dia i l'hora assenyalats per al judici va comparéixer la part actora, però no ho va fer la demandada; per això va ser declarada en rebel·lia. Es va practicar la prova amb el resultat que consta en les actuacions, i van quedar les actuacions vistes per a la sentència.  
Tercer. En la tramitació d'aquest judici s'han observat les prescripcions i solemnitats legals.  
Fonaments de dret  
Primer. És principi general en dret que les normes estableixen conseqüències jurídiques partint d'un supòsit de fet que observen de manera general. L'aplicació de la norma pel jutge exigeix que s'haja provat en el plet el supòsit de fet. Es podrà tenir raó o no, però si no es demostra, no s'assolirà el resultat favorable. Així mateix, és principi general que les al·legacions de les parts no són suficients per a establir l'existència del supòsit de fet. És necessària una activitat posterior probatòria per a confirmar les afirmacions fetes per les parts en les seues al·legacions. La incompareixença del demandat rebel no significa, sense més, admissió dels fets als quals es refereix la demanda, si no és emparada per una prova dels fets.  
Segon. En aquestes actuacions, l'actor sol·licita que es dicte sentència condemnatòria contra el demandat en la qual s'acorde la resolució del contracte d'arrendament de local per falta de pagament de les quantitats degudes en concepte de renda per aplicació del que disposa en la Llei d'Arrendament Urbans.  
En aquest cas, l'actor presenta prou documentació, que és impugnada pel demandat i que s'acredita la realitat de la seua reclamació i en conseqüència l'existència d'un contracte d'arrendament sobre l'habitatge siti al carrer Oviedo, número 30 de Teulada-Moraira i l'impagament de mensualitats de renda i quantitats assimilades en la quantitat de 5.619,53 €. La part actora manifesta que ha recuperat la possessió de l'habitatge i per això només sol·licita la resolució del contracte i la reclamació de les quantitats degudes.  
Cap d'aquests aspectes han sigut desvirtuats pel demandat qui no ha comparegut a pesar d'haver sigut citat de forma deguda per a l'acte del judici, per això pertoca dictar sentència, i declare que pertoca la resolució del contracte d'arrendament, i condemne el demandat a pagar la quantitat de 5.619,53 euros per rendes i per les quantitats assimilades.  
Tercer. En matèria d'interessos i per aplicació de l'article 576 Llei d'Enjudiciament Civil ha d'aplicar-se un interés anual igual a l'interés legal del diner incrementat en dos punts computats des de la notificació de la sentència i fins a fer-ne el pagament complet.  
Quart. En matèria de costes i per aplicació del criteri objectiu del venciment d'acord amb l'article 394 de la Llei d'Enjudiciament Civil, procedeix condemnar el demandat al pagament d'aquestes.  
Dispositiva  
Estime de forma íntegra la demanda interposada per Edda Elisabeth Janke contra Verónica Haberl Fries, i declare que pertoca la resolució del contracte d'arrendament subscrit entre les parts sobre l'habitatge siti al carrer d'Oviedo, número 30 de Teulada-Moraira, amb l'apercebiment de llançament si no el desallotja en el termini de 30 dies des de la seua notificació d'aquesta resolució, i condemne la persona demandada a abonar la quantitat de 5.619,53 € per rendes i - per quantitats assimilades, més un interés anual igual a l'interés legal dels diners incrementat en dos punts computats des de la notificació de la sentència fins a fer-ne el pagament complet i el pagament de les costes del judici.  
Tot això, amb la condemna expressa a costes al demandat.  
Contra aquesta sentència es pot interposar un recurs d'apel·lació per a l'Audiència Provincial, que caldrà preparar dins del termini de cinc dies davant d'aquest Jutjat.  
De conformitat amb el que estableix la disposició addicional 15a de la Llei Orgànica del Poder Judicial, en la redacció que en fa la Llei Orgànica 1/2009, per a l'admissió del recurs que s'ha d'interposar contra aquesta resolució, cal constituir un dipòsit de 50 euros al compte de dipòsits i consignació judicial que aquest Jutjat té obert a l'entitat Banesto, amb el número 0092, i cal indicar les claus de tipus de procediment així com el número i l'any d'aquest, cosa que s'acreditarà mitjançant l'aportació del resguard d'ingrés que s'adjuntarà al corresponent escrit d'anunci d'aquest, amb l'advertència que no s'admetrà a tràmit el recurs que no tinga el dipòsit constituït.  
Notifiqueu aquesta resolució a les parts.  
Aquesta és la meua sentència, que pronuncie, mane i firme.  
Publicació. La sentència anterior va ser llegida i publicada pel/per la jutge/essa que la subscriu, mentre celebrava audiència pública en el dia de la seua data. En done fe».  
Dénia, 8 de gener de 2010.- La jutgessa: Lidia Paloma Montaño.